b'\n_START_ARTICLE_\nSm\xc3\xb6gen\n_START_PARAGRAPH_\nSm\xc3\xb6gen er et tettsted og en \xc3\xb8y i Soten\xc3\xa4s kommune i V\xc3\xa4stra G\xc3\xb6talands l\xc3\xa4n i landskapet Bohusl\xc3\xa4n i Sverige. I 2010 hadde tettstedet 1 329 innbyggere._NEWLINE_Sm\xc3\xb6gen er best kjent for sin havn med en 600 meter lang brygge som tiltrekker seg tusentalls av b\xc3\xa5tturister hver sommer. Langs brygga ligger det tett med butikker og spisesteder. Hver morgen avholdes det fiskeauksjon i Sm\xc3\xb6gen._NEWLINE_\xc3\x98ya Sm\xc3\xb6gen har en utstrekning p\xc3\xa5 ca. 1 km\xc2\xb2 og best\xc3\xa5r av Sm\xc3\xb6gen\xc3\xb6n i s\xc3\xb8r og Hassel\xc3\xb6n i nord. Sundet mellom disse to \xc3\xb8yene har blitt fylt igjen, slik at Sm\xc3\xb6gen er en sammenhengende \xc3\xb8y. Sm\xc3\xb6gen har forbindelse til Kungshamn over den 500 meter lange Sm\xc3\xb6genbron, bygget i betong i 1970.'